Siden slutningen af [[1990'erne]] har Seebach sammen med broderen skrevet og produceret sange til både danske og udenlandske kunstnere.<ref name=Hjortskov/> Rasmus og Nicolai Seebach er inspireret af den svenske producer [[Max Martin]], der har arbejdet med [[Britney Spears]] og [[Katy Perry]].<ref name="Hindkjær"/> Seebach-brødrene har siden 2000 drevet produktionsselskabet Top Notch Music, og har bl.a. arbejdet med [[Infernal]], [[Jokeren (rapper)|Jokeren]], [[Natasja]], [[Sisse Marie Søby]], [[David Bisbal]], tessa og [[Big Brovaz]]. I 2005 skrev de musikken til [[velgørenhed]]ssangen "[[Hvor små vi er]]" til fordel for ofrene for [[Jordskælvet i Det Indiske Ocean 2004|tsunamien i Det Indiske Ocean]].<ref name="Hjortskov" /> I de efterfølgende år indledte de et samarbejde med rapperen [[Ankerstjerne (rapper)|Ankerstjerne]] (der gik under navnet Jinks), der begge havde studie i pakhusene på [[Njalsgade]] på [[Islands Brygge]].<ref name="Hindkjær" /> I begyndelsen skrev Rasmus, Nicolai og Ankerstjerne sange til deltagere til [[MGP]] (heriblandt [[B-Boys]] og [[Nicolai Kielstrup]]).<ref name="Hindkjær"/>
Levende_personer Kunst Musik